கேள்வி: லஞ்ச திச்சன் பற்றி தகவல் சொல்.
பதில்: லஞ்ச திச்சன் என்பவன் கி.மு. 119 தொடக்கம் கி.மு. 109 வரை இலங்கை அனுராதபுர இராச்சியம் ஆண்ட அரசனாவான். இவனின் மறுபெயர் ''லமினி திச்சன்'' ஆகும். இவன் பத்து ஆண்டுகள் அனுராதபுர இராச்சியம் ஆண்டான்.
கேள்வி: லஞ்ச திச்சன் - ஆட்சி பற்றி தகவல் சொல்.
பதில்: அனுராதபுர மன்னர்களுள் ஒருவனான சத்தா திச்சன் மூத்த மகனே லஞ்ச திச்சன். சிங்கள மக்களின் கலாச்சாரப்படி சத்தா திச்சன் அனுராதபுரத்தை ஆட்சிசெய்த போது லஞ்ச திச்சன் உருகுணையின் மன்னனாகத் திகழ்ந்தான். சத்தா திச்சன் இறந்த பின்பு மகா விகாரையின், பிக்குகள் அறிவுறுத்தலின் படி அரசனின் இளைய மகனான துலத்தன் ஆட்சிபீடம் ஏற்றினர். இச்செய்தி கேட்ட லஞ்ச திச்சன், உருகுணை அணிவகுத்துச் சென்று துலத்தன் ஆட்சியிலிருந்து விலக்கி, சிம்மாசனத்தை தான் கைப்பற்றிக் கொண்டான். ஆரம்பத்தில் லஞ்ச திச்சனுக்கும் பிக்குகளுக்கும் இடையே முறுகல் நிலையே காணப்பட்டது. எனினும் பின்பு லஞ்ச திச்சன் பௌத்த மதத்தை வளர்ப்பதில் பெரும் பங்கு வகித்தான் என்பது குறிப்பிடத்தக்கது.